钦定古今图书集成/理学汇编/文学典/第111卷 > 陈寿麓
## 钦定古今图书集成/理学汇编/文学典/第111卷 > 陈寿麓

按《长沙府志》：“寿麓，长沙人。居恒端方廉洁。隆庆三年，
举恩选，仕兰阳丞。冰蘗有声，工诗赋。恒为同寅忌，不
以五斗折腰，挂冠归隐。著有《春秋悬旨》《左传旁训》《唐
诗玉林》《听雨堂选》《颐年草》《家礼简要》诸集。当事恒造
庐谈焉。结耆英会，与乡达十老赋诗饮酒，训子若孙，
咸蜚声艺林。年八十，举乡饮大宾。至九十，灯下犹工”
楷书，杖履蹁蹮，赋诗自寿。越两月，卒，整冠危坐，如登
仙去。